  Анжелика Тихонова корреспондент Удмуртиын Ижкарысь азьвыл Владимир Короленко нимо театрлэн юртаз Удмурт лулчеберетъя центр кылдытон концепцилы конкурс лэсьтыны чаклало. Со сярысь Удмуртилэн тӧроез Александр Бречалов журналистъёсын пресс-конференциез дыръя вераз. Удмурт лулчеберетъя центр кылдытон концепцилы конкурс ялӥськом, выль сямен. Котькыӵе ӵектонъёсты эскерыны кулэ Александр Бречалов, Удмуртилэн тӧроезЭлькунлэн тӧроез пусйиз, калыкен кылзонъёс пайда ӧз вае. Мон понна со секыт учыр вал. 2018-тӥ арын, куке калыкен эскеронъёс ортчизы, со вакытэ Россиысь лулчеберетъя министр Владимир Мединский доры ӵектосэн лыктӥм. Со сое умоен лыдъяз. Нош куке ӵектосэз калыке поттӥм, пумозяз «эскериськымтэмы» пӧрмиз. Ӵектос огласянь берытскиз: серттыны но выльзэ пуктыны яке выльдыны. Нош солы воксё мукет коньдон кулэ Александр Бречалов, Удмуртилэн тӧроезТодэ вайытом, театрлэсь юртсэ сэрттыны малпало вал, со интые выльзэ пуктыны ӵектос но юнматылӥзы. Но калык пумит кариськиз, соин ик элькун кивалтэт юртэз выльдыны пумкылъян кутӥз. Бӧрысь 2019-тӥ ар пумын Владимир Короленко нимо театрез выльдон ӵектосъёсъя конкурс ялылӥзы. Тегъёс: Ижкар Театр Удмуртия йӧскалыклулчеберет удмуртъёс тупатъянужъёс  